Merkezê Îrtîbatî û Çapemenîye yê Hêzanê Asayîşê Zereyî derheqê operasyonanê vera DAÎŞî de eşkerayîyêke daye.
Eşkerayîye wina ya:
''Asayîşê Pêroyî vera cerganê DAÎŞî û hemkaranê înan operasyon da destpêkerdene. Nê operasyonî derbê giranî dayî xebatanê DAÎŞî ro.
Ewro (2yê çeleyî) serê sibayî rew taxanê cîyayan ê Qamişloyî de bi beşdarîya Hêzanê Antî-Terorî (HAT) operasyonêk kerd. Operasyon de dest nîya xeylêk çek, malzeme û cebilxaneyan ser. Hêzê ma seba ke aramîya herêmanê xo bipawê her wextî ra zêdeyêr xebatanê xo rê dewam kenê. Ma venga şarê xo danê ke rewşêka şikdare de wa xebere bidê hêzanê ma.''
